P6_TA(2007)0163

A halászati erőforrások védelme és fenntartható kiaknázása *

Az Európai Parlament 2007. április 26-i jogalkotási állásfoglalása a halászati erőforrások közös halászati politika alapján történő védelméről és fenntartható kiaknázásáról szóló, 2371/2002/EK tanácsi rendelet módosításáról szóló tanácsi rendeletre irányuló javaslatról (COM(2006)0587 - C6-0402/2006 - 2006/0190(CNS))

(Konzultációs eljárás)

Az Európai Parlament,

- tekintettel a Bizottság Tanácshoz intézett javaslatára (COM(2006)0587) [1],

- tekintettel az EK-Szerződés 37. cikkére, amely alapján a Tanács konzultált a Parlamenttel (C6-0402/2006),

- tekintettel eljárási szabályzata 51. cikkére,

- tekintettel a Halászati Bizottság jelentésére és a Környezetvédelmi, Közegészségügyi és Élelmiszer-biztonsági Bizottság véleményére (A6-0085/2007),

1. jóváhagyja a Bizottság javaslatát, annak módosított formájában;

2. felhívja a Bizottságot, hogy ennek megfelelően és az EK-Szerződés 250. cikkének (2) bekezdése értelmében módosítsa javaslatát;

3. felhívja a Tanácsot, hogy tájékoztassa a Parlamentet arról, ha a Parlament által jóváhagyott szövegtől el kíván térni;

4. felkéri a Tanácsot, hogy forduljon ismételten a Parlamenthez, ha lényegesen módosítani kívánja a Bizottság javaslatát;

5. utasítja elnökét, hogy továbbítsa a Parlament álláspontját a Tanácshoz és a Bizottsághoz.

A BIZOTTSÁG ÁLTAL JAVASOLT SZÖVEG | A PARLAMENT MÓDOSÍTÁSAI |

3. módosítás

1. CIKK 1. PONT11. cikk (5) bekezdése (2371/2002/EK rendelet)

(5) Az 5 éves vagy annál idősebb halászhajók főfedélzetének a fedélzeti biztonság, a munkakörülmények, a higiénia és a termékminőség javítására irányuló korszerűsítése 2003. január 1-je és 2006. december 31-e között megnövelheti a hajó tonnatartalmát, amennyiben e modernizáció nem növeli a hajók halfogási képességét. Az e cikkel és a 12. cikkel összhangban megállapított referenciaszinteket ennek megfelelően kell módosítani. A vonatkozó kapacitást nem kell számításba venni a 13. cikk szerinti, tagállamok által végzett belépés és kilépés egyensúlyának megteremtéséhez. | (5) A főfedélzetnek a fedélzeti biztonság, a munkakörülmények, a higiénia és a termékminőség javítására irányuló korszerűsítése megnövelheti a hajó tonnatartalmát, amennyiben e modernizáció nem növeli a hajók halfogási képességét. Az e cikkel és a 12. cikkel összhangban megállapított referenciaszinteket ennek megfelelően kell módosítani. A vonatkozó kapacitást nem kell számításba venni a 13. cikk szerinti, tagállamok által végzett belépés és kilépés egyensúlyának megteremtéséhez. |

1. módosítás

1. CIKK 1. PONT11. cikk (6) bekezdése első és második francia bekezdés (2371/2002/EK rendelet)

-a 2003. január 1. és 2006. december 31. között állami támogatással kivont átlagos évi tonnatartalom 4%-át azon tagállamoknál, amelyek 2003. január 1-jén a Közösség tagjai voltak, illetve a 2004. május 1. és 2006. december 31. között állami támogatással kivont átlagos évi tonnatartalom 4%-át a Közösséghez 2004. május 1-jén csatlakozott tagállamok esetében, valamint | -a 2003. január 1. és 2006. december 31. között állami támogatással kivont átlagos évi tonnatartalom 10%-át azon tagállamoknál, amelyek 2003. január 1-jén a Közösség tagjai voltak, illetve a 2004. május 1. és 2006. december 31. között állami támogatással kivont átlagos évi tonnatartalom 10%-át a Közösséghez 2004. május 1-jén csatlakozott tagállamok esetében, valamint |

-a flottából 2007. január 1. után állami támogatással kivont tonnatartalom 4%-át. | -a flottából 2007. január 1. után állami támogatással kivont tonnatartalom 10%-át. |

2. módosítás

1. CIKK 2. PONT13. cikk (1) bekezdésének c) pontja első a és első b albekezdések (új) (2371/2002/EK rendelet)

| Ez a teljesítménycsökkentés azonban semmilyen esetben sem csökkentheti a hajó biztonságát, lakhatóságát, sem pedig a hajón történő halfeldolgozására szolgáló rendszerek hatékonyságát. Hasonlóképpen, mivel a csökkentés célja az, hogy a hajók halfogási képessége ne növekedjék, az első bekezdésben előírt rendelkezéseket nem veszik figyelembe, ha a motor áthelyezését energiatakarékossági célzattal hajtják végre, és/vagy a hajónak a halfogási képességen kívül eső teljesítményét kívánják javítani, illetve ha a hajó használata tekintetében szelektívebb módszerek mellett döntöttek. |

[1] A Hivatalos Lapban még nem tették közzé.

--------------------------------------------------